ปรับเปลี่ยนทัศนคติของตัวเอง ทำตัวให้มีความมั่นใจมากขึ้น
บางทีคุณอาจจะรู้สึกอายอยู่ตลอดเวลา หรือคุณอาจจะรู้สึกประหม่าและไม่กล้าพูดเวลาที่อยู่ในสถานการณ์ทางสังคมที่มีคนเยอะๆ ดังนั้น ให้คุณเริ่มต้นด้วยการวิเคราะห์หาถึงสิ่งที่มักจะทำให้คุณกังวลใจหรือสิ่งที่ทำให้คุณหวาดกลัว และถ้าหากคุณรู้แล้วว่าอะไรคือต้นเหตุที่ทำให้คุณเป็นคนขี้อาย คุณก็จะสามารถเอาชนะมันได้เร็วขึ้น จำไว้เสมอว่า ความขี้อายนั้นไม่ใช่ลักษณะนิสัย แต่มันเป็นเพียงสิ่งกีดขวางที่ตั้งอยู่บนเส้นทางของคุณก็แค่นั้นเอง อย่าโฟกัสอยู่กับสิ่งที่คุณต้องการจะปรับปรุงแค่เพียงอย่างเดียว แต่ให้คุณนึกถึงจุดแข็งของตัวเองด้วย คุณอาจจะเป็นคนที่ไม่ชอบพูดเยอะก็จริง แต่ว่าบางทีคุณก็อาจจะเก่งในเรื่องการสังเกตคนและทำความเข้าใจในตัวพวกเขาก็ได้ เมื่อคุณรู้แล้วว่าตัวเองเก่งในเรื่องอะไร ให้คุณเดินหน้าพัฒนาทักษะนั้นให้ดีขึ้นไปอีก เพราะมันจะช่วยเสริมความภูมิใจในตัวคุณเอง และทำให้คุณมีความมั่นใจมากขึ้นด้วย ตัวอย่างเช่น หากคุณรู้ว่าตัวเองเก่งในเรื่องการสังเกตและทำความเข้าใจคน ให้คุณใส่ใจและฝึกฝนทักษะนี้ให้ดียิ่งขึ้น และเริ่มต้นที่จะพยายามเห็นอกเห็นใจผู้อื่นจากใจจริง วิธีนี้อาจจะช่วยทำให้การเริ่มต้นพูดคุยกับคนใหม่ๆ เป็นเรื่องที่ง่ายสำหรับคุณมากขึ้นก็ได้ จำไว้ว่าไม่มีใครบนโลกนี้ที่สมบูรณ์แบบหรอก ฉะนั้น อย่าปล่อยให้ความรู้สึกผิดหวังมามีผลกระทบกับความภูมิใจในตัวคุณเอง เพราะความรู้สึกขุ่นมัวนี้อาจจะสร้างความไม่มั่นคงและความเศร้าโศกขึ้นภายในใจคุณได้ ดังนั้น แทนที่คุณจะมัวแต่โฟกัสอยู่แค่จุดที่ตัวเองต้องปรับปรุง ให้คุณรับรู้และยอมรับในสิ่งที่ตัวเองทำได้ดีจะดีกว่า มันเป็นเรื่องง่ายที่เราจะติดป้ายให้ตัวเองว่าเป็นคนขี้อาย และหนีออกห่างจากการมีปฏิสัมพันธ์ในสังคมเสียเฉยๆ แต่จำไว้ว่าอย่าเอาการที่ตัวเองเป็นคนขี้อายไปเชื่อมโยงกับการเป็นคนที่ไม่มีใครสนใจ การเป็นคนแปลก หรือการเป็นคนไม่ปกติ และให้คุณยอมรับในความไม่เหมือนใครของตัวเอง จำไว้เสมอว่าคุณไม่จำเป็นต้องเข้ากับคนอื่นให้ได้ทุกคน หรือเป็นตามแบบที่ทุกคนเป็น แต่ให้คุณเรียนรู้ที่จะมั่นใจในสิ่งที่มีอยู่ในตัวเองให้ได้ หากคุณเป็นคนขี้อายโดยธรรมชาติอยู่แล้ว ให้คุณปรับปรุงวิถีการมีอยู่บนโลกออนไลน์ของตัวเองให้ดีขึ้น โดยให้ใช้โซเชียลมีเดียเพื่อทำความรู้จักกับใครสักคนให้ดียิ่งขึ้น ซึ่งวิธีนี้ไม่จำเป็นต้องเป็นสิ่งที่มาทดแทนการมีปฏิสัมพันธ์ทางสังคมใดๆ ทั้งสิ้น เพราะโซเชียลมีเดียนี่แหละ ที่จะเป็นสิ่งที่ช่วยทำให้คุณรู้สึกมั่นใจมากขึ้นเวลาที่ต้องมีปฏิสัมพันธ์กับคนที่คุณสนใจอยากจะทำความรู้จักให้ดียิ่งขึ้น พยายามหาความสนใจที่คล้ายๆ กันด้วยการแชร์ข้อมูลที่เกี่ยวกับตัวคุณเองลงไป เพราะไม่แน่คุณอาจจะประหลาดใจก็ได้ ที่พบว่ามีคนที่มีความสนใจหรือสิ่งที่ไม่ชอบคล้ายๆ กันกับคุณด้วย หากคุณรู้สึกกังวลเกี่ยวกับการไปงานปาร์ตี้หรืองานพบปะสังสรรค์ ให้คุณทำอะไรก็ได้ที่คุณชอบจริงๆ ก่อนที่จะต้องไปงานสังคมนั้นๆ เช่น คุณอาจจะอ่านหนังสือดีๆ สักเล่ม ฟังเพลง ดื่มกาแฟ หรือทำอะไรก็ได้ที่ตัวเองชอบทำ วิธีนี้จะช่วยทำให้คุณเกิดความอยากรู้อยากเห็นและอยากออกไปเจอสังคมมากขึ้น หากคุณรู้สึกว่าตัวเองกำลังใส่ใจกับสิ่งที่เป็นด้านลบอยู่ ให้คุณเริ่มเปลี่ยนไปมองอะไรที่เป็นด้านบวกแทน วิธีนี้จะช่วยทำให้คุณติเตียนตัวเองได้น้อยลง และยอมรับคนอื่นได้มากขึ้น ตัวอย่างเช่น หากคุณเริ่มรู้สึกอายหรือประหม่าเวลาที่เจอคนใหม่ๆ ให้คุณมองว่าซะว่านี่คือสัญญาณดีๆ ที่บ่งบอกว่าคุณควรจะพบเจอกับคนใหม่ๆ ได้แล้ว ให้คุณเริ่มต้นจากจุดเล็กๆ ก่อน โดยคุณอาจจะลองพยายามสบตาเวลาที่พูดคุยกับใครบางคน หรือทำอะไรก็ได้ที่คุณไม่เคยทำมาก่อน (เช่น เปลี่ยนทรงผม) วิธีนี้จะทำให้คุณรู้สึกกล้าและกลายเป็นคนที่ชัดเจนขึ้นเมื่อเวลาผ่านไป แม้ว่าในช่วงแรกๆ อาจจะดูแปลกหรือน่าตกใจไปหน่อยก็ตาม หากคุณมีปัญหาในการเริ่มต้นบทสนทนากับใครสักคน ให้คุณลองนึกถึงคำชมต่างๆ ที่คุณอาจจะให้กับอีกฝ่าย หรือคำถามต่างๆ ที่คุณน่าจะเอาไปถาม เพราะนี่จะช่วยทำให้อีกฝ่ายเริ่มพูดคุยกับคุณได้เร็วขึ้น ให้คุณลองลงเรียนในคลาสเรียนบางคลาสเพื่อเรียนรู้ทักษะใหม่ๆ หรือไม่ก็เข้าร่วมกลุ่มที่มีความสนใจคล้ายๆ กัน เพราะนี่คือโอกาสที่ดี ที่จะทำให้คุณได้มีปฏิสัมพันธ์กับคนแปลกหน้าที่น่าจะกลายเป็นเพื่อนกันได้ ให้คิดเอาไว้เลยว่าในช่วงแรกๆ อาจจะดูเคอะเขินอยู่บ้าง แต่ให้คุณทำต่อไปเรื่อยๆ โดยให้ฝึกพูดคุยกับคนในกลุ่มให้ได้ทุกอาทิตย์ และคุณจะรู้สึกเองว่ามันง่ายขึ้นเรื่อยๆ หากคุณรู้สึกว่าตัวเองไม่รู้ว่าจะต้องพูดเรื่องอะไรดี ให้คุณแชร์สิ่งที่เกิดขึ้นกับชีวิตคุณให้คนอื่นได้รับรู้ซะเลย ทำตัวเองให้เป็นคนที่น่าสนใจในแบบของตัวเองเข้าไว้ และไม่ต้องกลัวที่จะบอกให้คนอื่นได้รับรู้ถึงสิ่งที่เกิดขึ้นในชีวิตคุณ นอกจากนี้ การแสดงออกถึงความสนใจที่มีร่วมกันกับคนอื่นยังจะช่วยกระตุ้นให้บทสนทนาไปต่อได้อย่างลื่นไหลอีกด้วย และยิ่งฝึกฝนมากเท่าไร การพัฒนาให้บทสนทนามีความเป็นธรรมชาติก็จะทำได้ง่ายยิ่งขึ้นไปอีก ให้คุณเรียนรู้เทคนิคและการบริหารการหายใจเพื่อผ่อนคลายความกังวล โดยให้หลับตาแล้วหายใจเข้าลึกๆ เพื่อทำจิตใจให้ว่าง และพยายามเรียนรู้เคล็ดลับต่างๆ ที่จะช่วยคุณในการเข้าสังคมเอาไว้ด้วย ตัวอย่างเช่น คุณอาจจะฝึกเทคนิคการนึกภาพ โดยให้หลับตาและจินตนาการถึงภาพที่ตัวเองมีความสุขและมีความมั่นใจในภาพจำลองนั้น วิธีนี้จะยิ่งทำให้คุณมีความมั่นใจมากขึ้น หรืออย่างน้อยก็ช่วยบรรเทาความกลัวให้น้อยลงได้บ้าง อย่ารอให้สถานการณ์ที่สมบูรณ์แบบมันเกิดขึ้นเอง หากคุณอยากจะเปลี่ยนจากคนขี้อายให้กลายเป็นคนที่มีความมั่นใจ คุณก็ต้องพาตัวเองออกไปเจอผู้คนให้ได้ก่อน ฉะนั้น พาตัวเองออกไปเจอกับสังคม และฝึกทักษะการพูดของตัวเองซะ ยอมรับความรู้สึกเคอะเขินของตัวเองให้ได้ จำไว้ว่าการจะกลายเป็นคนที่มีความมั่นใจนั้นต้องอาศัยการฝึกฝน ฉะนั้น อย่าเพิ่งยอมแพ้หลังจากที่พยายามทำตัวเองให้มีความกล้าไปแล้วครั้งหนึ่ง และถ้าเกิดฝึกซ้ำๆ แบบนี้ไปเรื่อยๆ การตอบโต้ระหว่างคุณกับอีกฝ่ายก็จะกลายเป็นสิ่งที่ทำได้ง่ายขึ้นไปเอง แทนที่คุณจะมัวแต่โฟกัสอยู่แต่กับความขี้อายและความขี้กังวลของตัวเอง ให้คุณดึงตัวเองออกมาจากความคิดเหล่านั้นด้วยการนึกถึงคนอื่นๆ ดู ฉะนั้น ให้คุณลองใช้เวลาบางส่วนเพื่อช่วยเหลือใครสักคนที่คุณรู้ว่าเขาต้องการความช่วยเหลือนั้น และจำไว้ด้วยว่า คุณไม่จำเป็นต้องทำอะไรที่ดูยิ่งใหญ่เกินไป แค่การใช้เวลาอยู่กับญาติพี่น้องที่อยู่แบบเหงาๆ หรือแบ่งปันอาหารเย็นกับเพื่อนบางคนที่ต้องการความช่วยเหลือนั้นก็สามารถที่จะสร้างพลังให้กับตัวคุณและทำให้คนอื่นรู้สึกดีขึ้นได้แล้วล่ะ ให้คุณฝึกสบตา เชิดหน้า และดึงไหล่ไปด้านหลังดู เพราะการยืนหรือนั่งในท่าที่แสดงถึงพลังอำนาจในตัวเองแค่ 2 นาทีก็สามารถช่วยลดความวิตกกังวลออกไปได้ 25% แล้ว ตัวอย่างเช่น ให้คุณนั่งบนเก้าอี้และวางมือทั้งสองข้างไว้ที่ด้านหลังของศีรษะแล้วประสานนิ้วมือเข้าด้วยกัน หรือไม่ก็ยืนให้ขาอยู่ห่างออกจากกันเล็กน้อยแล้วทำท่าเท้าสะเอว ซึ่งนี่คือตัวอย่างสองแบบของการโพสท่าที่แสดงถึงพลังของตัวเอง . เป็นในสิ่งตัวเองเป็นจริงๆ และแสดงความเป็นตัวเองออกมา และอย่าไปรู้สึกว่าจะต้องทำให้ตัวเองเป็นคนชอบออกสังคมที่ดูคล่องแคล่วที่สุดในบรรดาผู้คนรอบๆ จำไว้ว่า คุณสามารถแสดงความเป็นตัวเองออกมาได้ แม้ว่าจะเป็นในแบบที่เงียบและสงบเสงี่ยมก็ตามที ฉะนั้น ให้หยุดกังวลว่าคนอื่นจะคิดอะไร เพราะความภูมิใจในตัวเองคือสิ่งสำคัญที่สุดที่จะช่วยเสริมความมั่นใจให้กับตัวคุณ อย่าบังคับหรือกดดันให้ตัวเองไม่รู้สึกอึดอัดและมีความมั่นใจได้ในทุกสถานการณ์ที่เจอ เพราะบางครั้งคุณอาจจะรู้สึกว่ากับบางสถานการณ์ทางสังคมนั้นคุณสามารถเอาชนะความวิตกกังวลได้ แต่กับบางสถานการณ์คุณไม่สามารถเอาชนะมันได้เลย อย่างเช่น คุณอาจจะชื่นชอบการมีปฏิสัมพันธ์กันในกลุ่มเล็กๆ แต่คุณเกลียดการที่ต้องมีปฏิสัมพันธ์กันในคนกลุ่มใหญ่ๆ มาก
ทำความเข้าใจในตัวเอง. พัฒนาจุดแข็งของตัวเอง. อย่าคาดหวังแต่ความสมบูรณ์แบบ. ปรับปรุงมุมมองที่มีต่อตัวเอง. ใช้โซเชียลมีเดีย. ทำสิ่งที่ตัวเองชอบก่อนที่จะไปมีปฏิสัมพันธ์ทางสังคม. มีทัศนคติด้านบวกเข้าไว้. มีแผนที่ละเอียดรอบคอบ. เข้าร่วมคลาสเรียนหรือกลุ่มบางกลุ่ม. อย่ากลัวที่จะพูดถึงตัวคุณเอง. ฝึกเทคนิคการผ่อนคลาย. ใช้เวลาอยู่กับคนอื่นๆ ให้มากขึ้น. ทำอะไรให้คนอื่นบ้าง. ทำท่าทางที่แสดงถึงพลังในตัวเอง. เป็นตัวของตัวเอง
https://www.wikihow.com/Go-from-Shy-to-Confident https://www.wikihow.com/Go-from-Shy-to-Confident
Changing Your Mindset Acting More Confident